钦定古今图书集成/明伦汇编/闺媛典/第129卷 > 黎英瑱妻徐氏
## 钦定古今图书集成/明伦汇编/闺媛典/第129卷 > 黎英瑱妻徐氏

按《广州府志》：“徐氏，番禺人，适黎英瑱。洪武中，湛莱寇
乱，英瑱方旅游，氏挟持二女窜山谷间，冒险阻，跋涉
百馀里，滨死者数。夫归，生子庶。越二载，夫病亡，氏年
二十九，庶呱呱在襁褓，无期功之亲，赋役繁集如猬，
氏竭心力主持家事，延良师训子，俾黎氏不坠其绪。
后人连翩科第，氏一人力也。御史黎贞为作传。”